*Za ostala značenja, v. Radio 101 (razvrstavanje).*

**Radio 101** je zagrebačka privatna radio stanica u vlasništvu tvrtke Radio 101 d.o.o. Kolokvijalan naziv za Radio 101 je *Stojedinica*.

Povijest
--------

Radio 101 je prvo postojao pod imenom Omladinski radio koji je započeo sa radom 8. svibnja 1984. kao službeni radio Saveza socijalističke omladine općine Trešnjevka. Prvi studio bio je u Studentskom domu "Stjepan Radić" odakle je djelovao sve do svibnja 1987. kada se preseljavaju u studio u Gajevoj 10 u Zagrebu. Za vrijeme pluralističkih promjena radi boljeg marketinga 1990. Omladinski radio se preimenovao u Radio 101 jer je radio stanica emitirala svoj program na frekvenciji 101 MHz.

Medijsko djelovanje
-------------------

Omladinski radio (Radio 101) bio je od samog svog početka poznat po emitiranju emisija s kontroverznim temama te je mnogo puta bio na udaru vlasti. Na primjer Franjo Tuđman, koji se 
od 1972. nije mogao pojavljivati u medijima, imao je svoj prvi javni nastup na Radiju 101 prije nego što je službeno odobren politički pluralizam u Hrvatskoj u kasnim 1980-tima.

Problemi oko koncesije
----------------------

Nakon što je *Stojedinica* trebala izgubiti koncesiju, 120.000 zagrepčana   ustalo je protiv te odluke i, na poziv jedne od prvih internetskih stranica, održan je prosvjedni skup na glavnom zagrebačkom trgu 21. studenog 1996. u znak podrške. Pritiskom Europske komisije i prijetnjom sankcijama, ali i strahom od vala građanskog neposluha koji je tih dana zahvatio gotovo cijeli glavni grad (od običnih građana, studenata, liječnika, vojnih postrojbi, poštanskih ureda...), koncesija je vraćena.

Vlasnička struktura
-------------------

Radio 101 vlasništvu tvrtke Radio 101 d.o.o. i vlasnički udjeli nisu u slobodnoj prodaji. Većinski vlasnici radio stanice su sadašnji i bivši zaposlenici.

Sponzorstvo i novčani izvori
----------------------------

Radio 101 financira se iz prodaje medijskog prostora (vremena u svom eteru), proizvodnjom reklamnih audio spotova, sponzorstva i donacije. Radio 101 kroz godine primilo je donacije od: UNESCO SOS Media, Europske Komisije, Soros Foundation i Vijeća za elektroničke medije.

Novinari i urednici
-------------------

* Ana Babić
* Hrvoje Belamarić
* Dobrivoj Keber
* Željko Matić
* Nenad Pavlica
* Tamara Pavlica
* Siniša Švec
* Zrinka Vrabec Mojzeš
* Silvestar Vrbanac

Novinari i urednici kroz povijest Radija 101
--------------------------------------------

* Zinka Bardić
* Vinko Grubišić
* Željko Kardum
* Davor Meštrović
* Hloverka Novak-Srzić
* Željka Ogresta
* Željko Pervan
* Goran Pirš - Piro
* Davor Pocrnić
* Željko Roško
* Zlatan Zuhrić - Zuhra

Zapažene emisije
----------------

* Radio udar
* Frigidna utičnica
* Zločesta djeca
* Terranostra
* Službeni početak vikenda
* One man music show
* Parliament Show
* Tema dana
* Top 40 Countdown
* Aktualni 101
* Scarface
* Radio dvoboj
* Gradonačelnik pleše
* Antena
* Kulturni intervju
* Intervju tjedna
* Karantena
* Zagrebački odrezak
* Rezolucija 48/96
* Ciguli Miguli
* Week report
* Blackout Rap Show
* Fine Time

Izvori
------

* OneWorld RadioSEE-ssla - Dvadeset godina Radija 101 Arhivirano 2007-09-27 na Wayback Machine-u - članak koji je "Predrag Vostinic" napisao 7. svibnja 2004.
* Večernji list - Mesić uručio povelju Radiju 101[*mrtav link*] - o događaju 28.12.2006
* The Sad Tale of Croatian Independence (`en`)
* UNESCO SOS: Media (potpora koje je Radio 101 dobila od UNESCA) (`en`)

1. ↑  „Archive copy". Arhivirano iz originala na datum 2008-06-10. Pristupljeno 2010-01-28.
2. ↑  „Archive copy". Arhivirano iz originala na datum 2007-09-27. Pristupljeno 2010-01-28.
3. ↑  „Archive copy". Arhivirano iz originala na datum 2007-09-27. Pristupljeno 2010-01-28.

Vanjske veze
------------

* Službena stranica Radija 101
* (URL za slušanje Radija 101 na Internetu)